[pic] | EUROOPA ÜHENDUSTE KOMISJON |

Brüssel 19.12.2005

KOM(2005)665 lõplik

KOMISJONI ARUANNE NÕUKOGULE

Eurofarmi projekti rakendamise kohta(kooskõlas nõukogu määruse (EMÜ) nr 571/88 artikliga 13)

.

SISSEJUHATUS

Nõukogu määruses (EMÜ) nr 571/88[1] (põllumajandusettevõtete struktuuri käsitlevate ühenduse uuringute korraldamise kohta) määratletakse Eurofarmi projekti kui andmebaaside kogumit, mida kasutatakse põllumajandusettevõtete struktuuri käsitlevate ühenduse uuringute andmete töötlemiseks riikliku ja ühenduse põllumajanduspoliitika tarbeks.

Määruse artiklis 13 on öeldud, et iga kolme aasta järel esitab komisjon nõukogule aruande Eurofarmi projekti toimimise kohta ning vajaduse korral käesolevas määruses tehtavad muudatused.

Viimase aruande Eurofarmi projekti rakendamise kohta koostas komisjon 24. veebruaril 2003[2] ning selle vaatas läbi nõukogu põllumajanduse erikomitee 31. märtsil 2003.

Aruanne hõlmab ajavahemikku 2003–2005 ning annab teavet eelkõige 2003. aasta uuringu teostamise, 2005. aasta uuringu ettevalmistustöö ja Eurofarmi tarkvarasüsteemi toimimise kohta.

2003. AASTA UURING

Seoses 2003. aasta uuringuga võeti algmääruse artiklis 15 sätestatud komiteemenetluse käigus vastu järgmised õigusaktid:

- komisjoni määrusega (EÜ) nr 143/2002[3] määrati kindlaks tunnuste loetelu 2003. aasta uuringuks;

- komisjoni määrus (EÜ) nr 1444/2002[4] sisaldab uuringuga hõlmatavate tunnuste määratlusi;

- komisjoni määrusega (EÜ) nr 68/2003[5] määrati kindlaks 2003. aasta uuringu andmete Eurostatile edastamise tähtajad ja lubati liikmesriikidel teatud tunnuste puhul kasutada haldusallikatest saadud andmeid.

Kõik EL 15 liikmesriigid, 10 uut liikmesriiki ning samuti Bulgaaria, Rumeenia ja Norra viisid uuringu läbi vastavalt Euroopa Liidu standarditele ning edastasid tulemused Eurostatile. Tulemused kinnitati järgmistel kuupäevadel

Riik | Tähtaeg | Kinnitamise kuupäev | Viivitus[6] |

BE | 31. aug. 04 | 14. juuli 04 | -48 |

CZ | 6. apr 05 |

DK | 31. aug 04 | 10. sept 04 | 10 |

DE | 31. dets 04 | 1. märts 05 | 60 |

EE | 11. veebr 05 |

EL | 31. dets 04 | 09. mai 05 | 129 |

ES | 31. dets 04 | 17. veebr 05 | 48 |

FR | 31. dets 04 | 20. dets 04 | -11 |

IE | 31. aug 04 | 1. sept 04 | 1 |

IT | 31. dets 04 | 3. veebr 05 | 34 |

CY | 19. mai 05 |

LV | 15. sept 04 |

LT | 4. veebr 04 |

LU | 31. aug 04 | 19. apr 04 | -134 |

HU | 5. aug 04 |

MT | 21. juuni 04 |

NL | 31. aug 04 | 29 nov 04 | 90 |

AT | 31. dets 04 | 20. mai 05 | 140 |

PL | 16. märts 05 |

PT | 31. dets 04 | 24. mai 05 | 144 |

SI | 30. apr 04 |

SK | 15. veebr 05 |

FI | 31. aug 04 | 25. aug 04 | -6 |

SE | 31. aug 04 | 2. sept 04 | 2 |

UK | 31. aug 04 | 7. sept 04 | 7 |

BG | 16 sept 05 |

RO | 26. apr 05 |

NO | 23. juuni 05 |

Asjaolu, et 2005. aasta juuni lõpuks olid 27 liikmesriigist pärinevad andmed kinnitatud ning tulemused Eurostati teabeedastuse andmebaasis avalikustatud, näitab varasemaga võrreldes suurt edasiminekut.

Eelmine Eurofarmi aruanne sisaldas üksikasjalikku analüüsi 1999/2000 aasta uuringu esimese versiooni kuupäeva ja lõppversiooni kinnitamise vahelise viivituse kohta. Keskmine viivitus 15 liikmesriigi kohta oli 253 päeva. 2003. aasta uuringu puhul oli keskmine viivitus 27 riigi kohta 112 päeva.

Selline edasiminek on toimunud suures osas just tänu Eurofarmi süsteemile, mida hakati kasutama 2002. aastal.

Esimesed tulemused avalikustati mõned päevad pärast uuringuandmete kinnitamist.

Põllumajandusettevõtete struktuuriuuringute peamised aspektid on 78 tabelina kättesaadavad Eurostati koduleheküljel.

Lisaks elektroonilisele vormile on iga riigi jaoks välja antud ka 8-leheküljeline infoleht.

2005. aasta sügisel peaks välja antama ka dokument „Põllumajandusettevõtete struktuuriuuringute tähtsamad tulemused aastal 2003“.

Põllumajanduse peadirektoraadi ja teiste peadirektoraatide palvel või komisjoni osakondade lepinguliste nõustajate jaoks koostati mitu spetsiaalset tabelit.

2005. AASTA UURING

2005. aasta uuringu ettevalmistamiseks võeti vastu kaks õigusakti:

- komisjoni määrus (EÜ) nr 2139/2004[7] sisaldab tunnuste loetelu 2005. aasta uuringuks. Samuti sisaldab see nende tunnuste määratlusi, mida varasemates uuringutes ei ole olnud ning Eurostatile andmete edastamise tähtaegu;

- komisjoni määrusega 2005/124/EÜ[8] lubati liikmesriikidel teatud tunnuste puhul kasutada haldusallikatest saadud andmeid.

Nendele õigusaktidele toetudes valmistati Eurofarmi andmebaas ette 2005. aasta andmete edastamiseks. Andmeedastaja käsiraamat, milles kirjeldatakse Eurostatile edastatavate andmete tehnilist vormingut, esitati põllumajandusettevõtete struktuuri ja liigitusega tegelevale töörühmale 2005. aasta juunis.

EUROFARMI TARKVARA

Eurofarmi andmebaas sisaldab üksikandmeid üha enamate riikide põllumajandusettevõtete kohta alates 1990. aastast ning on ainulaadne andmeallikas põllumajandussektori kohta(vt lisa).

Erinevate uuringute käigus saadud andmete töötlemiseks kasutatakse UNIX/Oracle´ile põhinevat rakendust:

Tänu andmete rohkusele ja tarkvara funktsionaalsusele on Eurofarmi andmebaas ainulaadne teabeallikas Euroopa põllumajandussektori kohta.

Selle tarkvara väljaarendamise ja rakendamisega jõuti lõpule aruandeperioodi alguseks.

Pärast seda on süsteem töötanud suuremate häireteta ning selle väljaarendamisega seotud ootused on enamjaolt täitunud.

Ühise põllumajanduspoliitika reformi ja Euroopa Liidu laienemise perioodil võimaldas statistiliste tabelite määratlemise ja koostamise paindlik süsteem täita komisjoni osakondade nõudeid spetsiaalsete analüüside läbiviimiseks, samal ajal kui metaandmetel põhinev lähenemine võimaldas uue uuringu hõlpsat kohaldamist ning uute riikide lisamist.

Vaatamata sellele, et süsteemi funktsionaalsust peetakse rahuldavaks, nõuab andmete suur hulk ja suur nõudlus statistiliste tabelite järele süsteemi pidevat täiustamist.

Tarkvaraturu arengu tõttu, kus tarkvarasüsteemide pakkujad otsustavad regulaarselt lõpetada oma toodete vanade versioonide tootmise, sundides kasutajaid üle minema uutele versioonidele, on vaja teha pidevaid pingutusi migratsiooniks. Aastal 2003 lõpetati Oracle andmebaasitarkvara migratsioon (uuele 9. versioonile).

Nagu eelmises aruandes teatatud, on Eurofarmi tabelite koostamise süsteemile välja arendatud ligipääs interneti kaudu ja seda katsetatud. Seda süsteemi installeeritakse praegu komisjoni arvutikeskusesse.

Eelmises nõukogule esitatud aruandes mainiti projekti, et anda andmeedastajatele ligipääs Eurofarmi hindamisssüsteemile. Programm selle võimaldamiseks on välja arendatud ja installeeritud testikeskkonda. Kuna see programm võimaldab ligipääsu konfidentsiaalsetele andmetele konkreetsete põllumajandusettevõtete kohta, on enne selle käivitamist vaja täiendavaid selgitusi.

Nende Oracle toodete tootmine, mis võimaldasid kasutajatel Eurofarmi süsteemile ligi pääseda, on lõpetatud ja seetõttu on vaja nende programmide ulatuslikku migratsiooni. See ülesanne viiakse läbi välisekspertide abiga ning nõuab märkimisväärseid jõupingutusi (esimene ligikaudne hinnang: 500 tööpäeva). Töö peaks lõpetatama 2007. aastaks.

2006. aastal viiakse Oracle andmebaas üle versioonile 10. See uus versioon pakub uusi võimalusi, mida kontrollitakse, et erinevate programmide toimimist veelgi parandada.

2003–2005. aastaks Eurofarmi projektile (selle jätkamiseks ja arendamiseks) eelarvest eraldatud vahendite summa ulatub 444 785 euroni.

LISA

Kirjete arv (ettevõtted) Eurofarmi andmebaasis

Riik |2003 |2000 |1997 |1995 |1993 |1990 | |BE | 54 942 |61 705 |67 182 |70 977 |76 327 |85 038 | | CZ | 16 060 | | | | | | | DK | 25 348 |57 831 |25 866 |24 323 |24 505 |25 507 | | DE | 95 926 |471 959 | | | | | | EE | 7 524 | | | | | | | EL | 88 447 |817 059 |82 139 |77 382 |81 915 |850 138 | | ES | 51 979 |1 287 418 |45 379 |46 805 |48 977 |1 593 638 | | FR | 73 956 |663 807 |52 868 |56 113 |59 985 |66 700 | | IE | 54 062 |141 527 |52 017 |50 646 |55 380 |170 578 | | IT | 45 179 |2 153 724 |73 040 |78 099 |72 887 |2 664 554 | | CY | 45 199 | | | | | | | LV | 43 850 |140 835 | | | | | | LT | 272 106 | | | | | | | LU | 2 450 |2 814 |2 976 |3 180 |3 401 |3 945 | | HU | 280 294 |966 916 | | | | | | MT | 1 465 | | | | | | | NL | 85 501 |101 545 |107 919 |113 202 |119 724 |37 451 | | AT | 34 458 |199 469 |34 512 |221 750 | | | | PL | 2 172 205 | | | | | | | PT | 37 401 |415 969 |54 250 |57 658 |61 457 |598 742 | |

SI | 13 706 |86 467 | | | | | | SK | 23 551 |71 038 | | | | | | FI | 74 952 |81 190 |33 504 |35 850 | | | | SE | 67 890 |81 407 |31 601 |30 098 | | | | UK | 280 625 |233 246 |233 149 |69 732 |75 066 |65 252 | | BG | 665 548 | | | | | | | RO | 4 484 893 | | | | | | | NO | 58 231 |70 740 | | | | | | Total | 9 157 748 |8 106 666 |896 402 |935 815 |679 624 |6 161 543 | |

[1] Nõukogu 29. veebruari 1988. aasta määrus (EMÜ) nr 571/88, EÜTs 56,2.3.1998 lk 1 jj, viimati muudetud Euroopa parlamendi ja nõukogu 22. juuni 2004. aasta määrusega (EÜ) nr 1435/2004, aasta ELTs L 268, 16.8.2004, lk 1 jj.

[2] KOM(2003)86 lõplik.

[3] Komisjoni 24. jaanuari 2002. aasta määrus (EÜ) nr 143/2002, avaldatud 26. jaanuari 2002. aastaEÜTs L 24, 26.1.2002, lk 16 jj.

[4] Komisjoni 24. juuli 2002. aasta määrus (EÜ) nr 1444/2002, aasta EÜTs L 216, 12.8.2002, lk 1 jj.

[5] Komisjoni 16. jaanuari 2003. aasta määrus (EÜ) nr 68/2003, aasta EÜTs L 12, 17.1.2003, lk 5 jj.

[6] Viivitus on siin tähtaja kuupäeva ja kinnituse kuupäeva vahele jäänud päevade arv. Negatiivne viivitus tähendab, et andmed on kinnitatud enne ametlikku tähtaega

[7] Komisjoni 8. detsembri 2004. aasta määrus (EÜ) nr 2139/2004, aasta ELTs L 369, 16.12.2004, lk 26 jj.

[8] Komisjoni 10. veebruari 2005. aasta määrus 2005/124/EÜ, avaldatud 11. veebruari 2005. aastaELTs L 39, 11.2.2005, lk 55 jj.